《送任李二生赴举》
金朝·王良臣

尘涩鳌钩公子恨，风吹马耳谪仙愁。皇天老眼成人晚，今日男儿得志秋。

官样文章堆笔底，世情风色候江头。主司不是冬烘物，五色迷人莫浪忧。

作者简介：（?—1218）金潞州人，章宗承安五年进士。诗才敏捷，尤邃于佛经。入翰林，修起居注。宣宗兴定中，为潞州元帅府参议官。蒙古兵至，死之。
中州集